Stawka większa niż życie
<s>Stawka większa niż życie (), u Jugoslaviji poznata pod naslovom Važnije od života, je poljska crno-bijela špijunska TV serija koja se originalno prikazivala na programu kanala TVP1 od 1968. do 1969. godine.</s><s>Predstavlja remake istoimene TV-serije koja se od 1965. do 1967. prikazivala na istom kanalu, ali uživo.</s><s>Djelomično inspirirana stvarnim događajima i likovima iz doba Drugog svjetskog rata, ali i filmovima o James Bondu, za svog protagonista je imala mladog Poljaka po imenu Stanislaw Kolicki (čiji lik tumači Stanisław Mikulski) koga zbog nevjerojatne fizičke sličnosti sa zarobljenim njemačkim oficirom po imenu Hans Kloss Sovjeti angažiraju da preuzme njegov identitet kako bi špijunirao za njih.</s><s>Radnja prikazuje kako se Kolicki/Kloss priključuje njemačkoj obavještajnoj službi Abwehr i napreduje u njenim redovima te doživljava razne pustolovine u različitim krajevima okupirane Evrope.</s><s>Stawka większa niż życie je u Poljskoj stekla izuzetnu popularnost, koja se odrazila kroz novelizacije, stripove, pa čak i video igru pod naslovom Hans Kloss.</s><s>Serija je stekla popularnost i izvan poljskih granica, uključujući Jugoslaviju gdje je bila prikazana na programu JRT-a.</s>

<s>Vidi još
Sedamnaest trenutaka proljeća</s>

<s>Vanjske veze
 
 
 
 Strona „Stawka większa niż życie – Hans Kloss – Stawka większa niż śmierć”
 Stawka większa niż życie – portal Telewizji Polskiej
 Strona poświęcona serialowi
 Strona Klubu Miłośników Stawki</s>

<s>Špijunske TV-serije
Poljske TV-serije</s>

